Document ID: 32001L0051

Reference:
EUR-Lex - 32001L0051 - LT
Svarbus teisinis pranešimas
|
32001L0051
Oficialusis leidinys L 187 , 10/07/2001 p. 0045 - 0046
Tarybos direktyva 2001/51/EB2001 m. birželio 28 d.papildanti Konvencijos dėl 1985 m. birželio 14 d. Šengeno susitarimo įgyvendinimo 26 straipsnio nuostatasEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 61 straipsnio a punktą ir 63 straipsnio 3 dalies b punktą,atsižvelgdama į Prancūzijos Respublikos iniciatyvą [1],atsižvelgdama į Europos Parlamento nuomonę [2],kadangi:(1) Siekiant efektyviai kovoti su nelegalia imigracija, būtina, kad visos valstybės narės pradėtų taikyti nuostatas, nustatančias vežėjų, įvežančių užsienio šalių piliečius į valstybių narių teritoriją, įsipareigojimus. Be to, siekiant efektyviau įgyvendinti šį tikslą ir atsižvelgiant į valstybių narių teisinių sistemų ir teisinės praktikos skirtumus, reikia kuo labiau suderinti valstybių narių skiriamas pinigines baudas vežėjams, nesilaikantiems įsipareigojimų valstybių narių kontrolės institucijoms.(2) Be bendrųjų nuostatų, ši priemonė skirta migracijos srautams reguliuoti ir kovoti su nelegalia imigracija.(3) Šios direktyvos taikymas nepažeidžia įsipareigojimų, prisiimtų įgyvendinant 1951 m. liepos 28 d. Ženevos konvenciją dėl pabėgėlių statuso, su pakeitimais, padarytais 1967 m. sausio 31 d. Niujorko protokolu.(4) Nereikėtų apriboti valstybių narių laisvės priimti arba išsaugoti šioje direktyvoje nurodytas arba nenurodytas papildomas priemones ar baudas, taikomas vežėjams.(5) Valstybės narės užtikrina, kad bet kurioje vežėjams iškeltoje byloje priimant sprendimą dėl baudos skyrimo nėra pažeidžiamos gynybos ir bylos sprendimo apskundimo apeliacine tvarka teisės.(6) Ši direktyva remiasi Šengeno acquis, atsižvelgiant į Protokolą, įtraukiantį jį į Europos Sąjungos teisinę sistemą, kaip numatyta 1999 m. gegužės 20 d. Tarybos sprendime 1999/435/EB dėl Šengeno acquis apibrėžimo siekiant nustatyti kiekvienos nuostatos arba sprendimo, sudarančių Šengeno acquis, teisinį pagrindą, atsižvelgiant į atitinkamas Europos bendrijos steigimo sutarties ir Europos Sąjungos sutarties nuostatas [3].(7) Atsižvelgdama į protokolo dėl Jungtinės Karalystės ir Airijos pozicijos, pateikiamo Europos Sąjungos sutarties ir Europos bendrijos steigimo sutarties priede, 3 straipsnį, 2000 m. spalio 25 d. laišku Jungtinė Karalystė informavo apie pageidavimą dalyvauti, priimant ir taikant šią direktyvą.(8) Pagal pirmiau minėto protokolo 1 straipsnį Airija nedalyvauja priimant šią direktyvą. Dėl šios priežasties ir nepažeidžiant pirma minėto Protokolo 4 straipsnio, šios direktyvos nuostatos nėra taikomos Airijai.(9) Atsižvelgdama į protokolo dėl Danijos pozicijos, pateikiamo Europos bendrijos steigimo sutarties priede, 1 ir 2 straipsnius, Danija nedalyvauja priimant šią direktyvą, kurios taikymas šiai valstybei narei nėra privalomas. Turėdama omenyje, kad ši priemonė sukuriama, remiantis Šengeno sutartimi pagal Europos bendrijos steigimo sutarties IV antraštinės dalies nuostatas, atsižvelgiant į pirma minimo Protokolo 5 straipsnį, Danija, praėjus šešiems mėnesiams, Tarybai priėmus šią Direktyvą, nusprendžia, ar ją įgyvendinti savo nacionalinėje teisėje.(10) Dėl Airijos Respublikos ir Norvegijos Karalystės — ši direktyva plėtoja Šengeno acquis, kaip nurodyta 1999 m. gegužės 18 d. Europos Sąjungos Tarybos ir šių dviejų narių susitarime dėl pastarųjų asociacijos įgyvendinant, taikant ir plėtojant Šengeno acquis [4],PRIĖMĖ ŠIĄ DIREKTYVĄ:1 straipsnisŠios direktyvos tikslas yra Konvencijos dėl 1985 m. birželio 14 d. Šengeno susitarimo įgyvendinimo, pasirašytos 1990 m. birželio 19 d. Šengene [5], (toliau — Šengeno konvencija) 26 straipsnio nuostatų papildymas ir konkrečių sąlygų, susijusių su šiuo įgyvendinimu, nustatymas.2 straipsnisValstybės narės imasi visų būtinų veiksmų užtikrinti, kad vežėjų įsipareigojimas sugrąžinti trečiosios šalies piliečius, kaip numatyta Šengeno konvencijos 26 straipsnio 1 dalies a punkte, taip pat taikomas, kai trečiosios šalies piliečiui neleidžiama keliauti tranzitu, jei:a) vežėjas, įsipareigojęs nuvežti jį į paskirties valstybę, atsisako jį vežti;b) arba paskirties valstybės institucijos neleidžia jam įvažiuoti ir išsiunčia jį į valstybę narę, per kurią jis keliavo tranzitu.3 straipsnisValstybės narės imasi visų būtinų priemonių įpareigoti vežėjus, negalinčius sugrąžinti trečiųjų šalių piliečių, kuriems nebuvo leista įvažiuoti, nedelsiant rasti tiesioginio transporto priemonių ir padengti su jomis susijusias išlaidas arba, jeigu nėra galimybės rasti tiesioginio transporto priemonių, prisiimti atsakomybę už išlaidų, susijusių su trečiųjų šalių piliečių buvimu ir sugrąžinimu, padengimą.4 straipsnis1. Valstybės narės imasi būtinų priemonių užtikrinti, kad baudos, taikomos vežėjams pagal Šengeno konvencijos 26 straipsnio 2 ir 3 dalių nuostatas, yra atgrasančios, efektyvios ir proporcingos ir kad:a) didžiausia piniginė bauda, taikoma už kiekvieną vežamą asmenį, yra ne mažesnė kaip 5000 eurų arba lygiavertės nacionalinės valiutos, esant valiutos keitimo santykiui, nurodytam 2001 m. rugpjūčio 10 d. Oficialiojo leidinio numeryje, arbab) mažiausia piniginė bauda, taikoma už kiekvieną vežamą asmenį, yra ne mažesnė kaip 3000 eurų ar lygiavertės nacionalinės valiutos, esant valiutos keitimo santykiui, nurodytam 2001 m. rugpjūčio 10 d. Oficialiojo leidinio numeryje, arbac) baudų už kiekvieną pažeidimą bendra suma yra ne mažesnė kaip 500000 eurų arba lygiavertės nacionalinės valiutos, esant valiutos keitimo santykiui, nurodytam 2001 m. rugpjūčio 10 d. Oficialiojo leidinio numeryje, neatsižvelgiant į vežamų asmenų skaičių.2. Šio straipsnio 1 dalis nepažeidžia valstybių narių įsipareigojimų tais atvejais, kai trečiosios šalies pilietis siekia tarptautinės apsaugos.5 straipsnisŠi direktyva netrukdo valstybėms narėms taikyti ar išsaugoti kitas priemones, įskaitant kito pobūdžio baudas, tokias kaip transporto priemonių sustabdymas, areštas ar konfiskavimas arba licencijos galiojimo laikinas nutraukimas ar sustabdymas, taikomas vežėjams, kurie nesilaiko Šengeno konvencijos 26 straipsnio 2 ir 3 dalyse bei šios direktyvos 2 straipsnyje nurodytų įsipareigojimų.6 straipsnisValstybės narės užtikrina, kad įstatymai ir kiti teisės aktai nustato, kad vežėjai, kuriems iškeliamos bylos, priimant sprendimą dėl baudų skyrimo, turi efektyvias gynybos ir apskundimo apeliacine tvarka teises.7 straipsnis1. Valstybės narės patvirtina priemones, kurios, įsigaliojusios ne vėliau kaip iki 2003 m. vasario 11 d., įgyvendina šią direktyvą. Jos apie tai nedelsdamos praneša Komisijai.2. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.8 straipsnisŠi direktyva įsigalioja trisdešimtą dieną po jos paskelbimo Europos Bendrijų oficialiajame leidinyje.9 straipsnisŠi direktyva skirta valstybėms narėms pagal Europos bendrijos steigimo sutartį.Priimta Liuksemburge, 2001 m. birželio 28 d.Tarybos varduPirmininkasB. Rosengren[1] OL C 269, 2000 9 20, p. 8.[2] Nuomonė pareikšta 2001 m. kovo 13 d. (dar nepaskelbta Oficialiajame leidinyje).[3] OL L 176, 1999 7 10, p. 1.[4] OL L 176, 1999 7 10, p. 3.[5] OL L 239, 2000 9 22, p. 1.--------------------------------------------------

Summary:
Piniginės baudos vežėjams
Piniginės baudos vežėjams
 
DOKUMENTAS, KURIO SANTRAUKA PATEIKIAMA:
Direktyva 2001/51/EB, papildanti Konvencijos dėl Šengeno susitarimo įgyvendinimo 26 straipsnio nuostatas
KOKS ŠIOS DIREKTYVOS TIKSLAS?
Šia direktyva siekiama kovoti su nelegalia imigracija suderinant pinigines baudas, kurias Europos Sąjungos (ES) šalys taiko vežėjams už ES nepriklausančių šalių piliečių, kurie neturi tinkamų dokumentų, vežimą.
PAGRINDINIAI ASPEKTAI
Šia direktyva papildomas Konvencijos dėl Šengeno susitarimo įgyvendinimo 26 straipsnis, kuriame reikalaujama, kad vežėjas prisiimtų atsakomybę už ES nepriklausančių šalių piliečius, kuriuos jis atveža iki išorės sienos oru, jūra ar sausuma. Remiantis konvencijos 26 straipsniu, vežėjas privalo imtis visų būtinų priemonių užtikrinti, kad ES nepriklausančių šalių piliečiai, gabenami oru ar jūra, ir grupės, gabenamos sausumos transportu (autobusais), turėtų kelionės dokumentus, reikalingus įvažiavimui į Šengeno šalis.
Remiantis direktyva, vežėjas, kuris negali sugrąžinti ES nepriklausančios šalies piliečio, turi rasti jam tiesioginio transporto priemonių. Jei vežėjas negali nedelsdamas rasti tokių transporto priemonių, jis privalo prisiimti atsakomybę už išlaidų, susijusių su ES nepriklausančios šalies piliečio buvimu ir sugrąžinimu, padengimą.
Direktyva taip pat reikalaujama, kad ES šalys vežėjams, kurie nesilaiko savo įsipareigojimų užtikrinti, kad į Šengeno erdvę vykstantys asmenys turėtų įvažiavimui reikalingus dokumentus, būtų taikomos atgrasančios, efektyvios ir proporcingos piniginės baudos. Direktyva nustatoma, kad:didžiausia bauda, taikoma už kiekvieną asmenį, yra ne mažesnė kaip 5 000 eurų; mažiausia bauda, taikoma už kiekvieną asmenį, yra ne mažesnė kaip 3 000 eurų; didžiausia baudų už kiekvieną pažeidimą bendra suma yra ne mažesnė kaip 500 000 eurų, neatsižvelgiant į asmenų skaičių.Šios piniginės baudos netaikomos tais atvejais, kai ES nepriklausančios šalies pilietis siekia tarptautinės apsaugos.
ES šalys gali papildomai taikyti kito pobūdžio baudas, tokias kaip transporto priemonių areštas arba licencijos galiojimo sustabdymas.
Vežėjai, kuriems iškeliamos bylos dėl įsipareigojimų nevykdymo, turi teisę į gynybą ir teisę apskųsti apeliacine tvarka.
NUO KADA TAIKOMA ŠI DIREKTYVA?
Direktyva taikoma nuo 2001 m. rugpjūčio 9 d.
PAGRINDINIS DOKUMENTAS
2001 m. birželio 28 d. Tarybos direktyva 2001/51/EB, papildanti Konvencijos dėl 1985 m. birželio 14 d. Šengeno susitarimo įgyvendinimo 26 straipsnio nuostatas (OL L 187, 2001 7 10, p. 45–46)
SUSIJĘ DOKUMENTAI
2004 m. balandžio 29 d. Tarybos direktyva 2004/82/EB dėl vežėjų įpareigojimo perduoti keleivių duomenis (OL L 261, 2004 8 6, p. 24–27)
paskutinis atnaujinimas 23.04.2020